2005R0382 — LT — 01.04.2008 — 004.002

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 382/2005

2005 m. kovo 7 d.

nustatantis Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2003 m. rugsėjo 29 d. Tarybos reglamentą (EB) Nr. 1786/2003 dėl bendro sausųjų pašarų rinkos organizavimo ( 1 ), ypač į jo 20 straipsnį, atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės pagalbos schemų pagal bendrą žemės ūkio politiką taisykles ir nustatantį pagalbos schemas ūkininkams ir iš dalies pakeičiantį Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 ( 2 ), ypač į jo 71 straipsnio 2 dalies antrąją pastraipą, kadangi: (1) Reglamentas (EB) Nr. 1786/2003 pakeitė Tarybos reglamentą (EB) Nr. 603/95 ( 3 ), reikia priimti naujas ir išsamias taikymo taisykles. Taigi reikia panaikinti 1995 m. balandžio 6 d. Komisijos reglamentą (EEB) Nr. 785/95, nustatantį Tarybos reglamento (EB) Nr. 603/65 dėl bendro sausųjų pašarų rinkos organizavimo taikymo išsamias taisykles ( 4 ). (2) Siekiant aiškumo, turėtų būti apibrėžtos kai kurios sąvokos. (3) Remiantis Reglamento (EB) Nr. 1786/2003 9 straipsnyje įtvirtintais reikalavimais, turi būti nustatyta šiame straipsnyje minimų produktų minimali kokybė, išreikšta jų sudėtyje esančiu drėgmės ir baltymų kiekiu. Atsižvelgiant į komercinę praktiką, drėgmės kiekis turėtų būti diferencijuojamas pagal tam tikrus gamybos būdus. (4) Turėtų būti užtikrinta, kad sausiesiems pašarams, auginamiems plotuose, kuriems jau taikoma Reglamento (EB) Nr. 1782/2003 IV antraštinėje dalyje numatyta pagalba, nebūtų suteikta Reglamente (EB) Nr. 1786/2003 numatyta pagalba. (5) Reglamento (EB) Nr. 1786/2003 13 straipsnyje yra nustatyta, kad valstybės narės turi patikrinti, ar visos įmonės ir džiovinti skirtų pašarų pirkėjai laikosi tame reglamente nurodytų reikalavimų. Tam, kad būtų lengviau atlikti šiuos patikrinimus ir kad būtų laikomasi teisės į pagalbą suteikimo sąlygų, perdirbimo įmonėms ir džiovinti skirtų pašarų pirkėjams turėtų būti taikoma patvirtinimo procedūra. Tuo pačiu tikslu turėtų būti tiksliai apibrėžta, kokia detali informacija turi būti įtraukta į perdirbimo įmonių paraiškas pagalbai gauti, atsargų apskaitos ir pristatymo deklaracijas. Turėtų būti nurodyti ir kiti patvirtinamieji dokumentai, kuriuos privaloma pateikti. (6) Sausųjų pašarų atitikimas keliamiems reikalavimams turi būti griežtai tikrinamas, periodiškai imant iš įmonės išvežamų produktų bandinius. Jei šie produktai maišomi su kitomis medžiagomis, bandiniai turi būti imami prieš maišant. (7) Siekiant patikrinti į įmones pristatytų žaliavinių medžiagų ir įmonių pagamintų sausųjų pašarų santykį, šios įmonės turėtų periodiškai sverti perdirbimui skirtus pašarus ir nustatyti jų drėgmės lygį. (8) Kad perdirbimui skirtus pašarus būtų lengviau parduoti ir kad kompetentingos institucijos galėtų atlikti teisės į pagalbą patikrinimus, prieš pristatydami žaliavines medžiagas, perdirbimo įmonės ir ūkininkai turėtų sudaryti sutartis ir iki tam tikros dienos pateikti jas kompetentingoms institucijoms, kad pastarosios sužinotų galimą produkcijos apimtį. Tuo pačiu tikslu sutartys turi būti sudarytos raštu, jose turi būti nurodyta sudarymo data, atitinkami prekybos metai, sutarties šalių pavardės (pavadinimai) bei adresai, perdirbtinų produktų rūšis ir žemės ūkio paskirties pasėlis, kuriame perdirbtini pašarai buvo išauginti. (9) Tam tikrais atvejais, kai nėra sutarčių, perdirbimo įmonė, laikydamasi sutartims taikytinų santykių, turi parengti pristatymo deklaracijas. (10) Siekiant užtikrinti vienodą pagalbos sistemos taikymą, turėtų būti nustatyta pirmiau minėtų mokėjimų procedūra. (11) Reglamente (EB) Nr. 1786/2003 yra numatyta per kiekvieną gamybos proceso etapą atlikti keletą patikrinimų, tarp jų, keičiantis informacija su integruota administravimo ir kontrolės sistema, numatyta Reglamente (EB) Nr. 1782/2003. Taigi žemės ūkio pasėlių identifikavimo patikrinimai ir pagal minėtą sistemą atliekami patikrinimai turėtų būti sujungti. (12) Kalbant apie Reglamento (EB) Nr. 1782/2003 V priede numatytas schemas, kompetentingos institucijos turėtų pradėti žemės ūkio paskirties sklypų, minimų sutartyse ir (arba) pristatymo deklaracijose ir nurodytų gamintojų pateikiant paraiškas pagalbai už plotą gauti, kryžminius patikrinimus, kad būtų užkirstas kelias nepagrįstam pagalbos teikimui. (13) Siekiant užtikrinti Reglamente (EB) Nr. 1786/2003 ir šiame reglamente nustatytų reikalavimų laikymąsi, ypač dėl teisės į pagalbą, ir užkirsti kelią bet kokiems pažeidimams, turi būti numatytas pagalbos sumažinimas arba neteikimas, tačiau taip pat reikia atsižvelgti ir į proporcingumo principą ir į specifines problemas, atsirandančias dėl force majeure ir ypatingas aplinkybes. Pagalbą mažinant arba jos neteikiant, turi būti atsižvelgiama į pažeidimo sunkumą ir turi būti numatyta, kad teisė pasinaudoti pagalba gali būti atimta tam tikram ribotam laikui. (14) Siekiant užtikrinti gerą sausųjų pašarų rinkos valdymą, Komisijai periodiškai turi būti teikiama tam tikra informacija. (15) Sektoriaus ataskaitos, kurią pagal Reglamento (EB) Nr. 1786/2003 23 straipsnį numatoma pateikti 2008 m., parengimo tikslu turi būti teikiama informacija apie pašarams skirtus žemės ūkio paskirties sklypus ir sausiesiems pašarams pagaminti sunaudojamą energiją. (16) Pagal Reglamento (EB) Nr. 1786/2003 21 straipsnį turi būti numatyta pereinamoji priemonė, taikoma produkcijai, esančiai sandėlyje 2005 m. kovo 31 d. (17) Taikant papildomą pereinamąjį laikotarpį, numatytą Reglamento (EB) Nr. 1782/2003 71 straipsnyje, turi būti nustatytos šiame straipsnyje numatytos pagalbos teikimo sąlygos. (18) Reglamentas (EB) Nr. 1786/2003 taikomas nuo 2005 m. balandžio 1 d., t. y. nuo tos dienos, kurią prasideda 2005–2006 prekybos metai. Dėl to šis reglamentas turi būti taikomas nuo tos pačios datos. (19) Šiame reglamente numatytos priemonės atitinka Jungtinio grūdų ir tiesioginių mokėjimų komiteto nuomonę, kadangi: PRIĖMĖ ŠĮ REGLAMENTĄ:







1 SKYRIUS

DALYKAS, SĄVOKOS IR PAGALBOS SUTEIKIMO SĄLYGOS

1 straipsnis

Dalykas

Šiame reglamente yra nustatomos išsamios Reglamento (EB) Nr. 1786/2003 apie sausųjų pašarų rinkos bendrą organizavimą, taikymo taisyklės.

▼M4

2 straipsnis

Sąvokos

Šiame reglamente:

1) sausieji pašarai – Reglamento (EB) Nr. 1786/2003 1 straipsnyje nurodyti produktai;

2) kiti panašūs pašarai – tai visi dirbtiniu būdu džiovinti žoliniai pašarai, kurių KN kodas 1214 90 90, o t. y.: — ankštiniai žoliniai augalai, — varpiniai žoliniai augalai, — Reglamento (EB) Nr. 1782/2003 IX priedo I punkte nurodyti neprinokę grūdai, nupjaunant visą augalą su neprinokusiais grūdais;

3) perdirbimo įmonė – tai Reglamento (EB) Nr. 1786/2003 7 straipsnyje nurodyta sausųjų pašarų perdirbimo įmonė, kurią reikiama tvarka patvirtino valstybė narė, kurioje ji yra įsikūrusi;

4) pašarų, skirtų džiovinti ir (arba) smulkinti, pirkėjas – tai Reglamento (EB) Nr. 1786/2003 10 straipsnio c punkto iii papunktyje nurodytas fizinis arba juridinis asmuo, kurį reikiama tvarka patvirtino valstybė narė, kurioje jis yra įsisteigęs, ir kuris perka iš gamintojų šviežius pašarus ir pristato juos perdirbimo įmonėms;

5) partija – tai apibrėžtas vienodos kokybės – sudėties, drėgmės, baltymų kiekio – pašarų kiekis, vienu metu išvežamas iš perdirbimo įmonės;

6) mišinys – produktas, skirtas gyvulių pašarui, savo sudėtyje turintis perdirbimo įmonėje džiovintų ir (arba) smulkintų sausųjų pašarų ir priedų. Priedai – tai kiti, ne sausieji pašarai, produktai, tarp jų ir rišikliai, arba sausieji pašarai, bet džiovinti ir (arba) smulkinti kitur. Tačiau sausieji pašarai, kuriuose priedai sudaro ne daugiau kaip 3 % galutinio produkto bendrosios masės, nelaikomi mišiniais, su sąlyga, kad bendras azoto kiekis, lyginant su sausąją priedo medžiaga, neviršija 2,4 %;

7) žemės ūkio paskirties sklypas – sklypas, turintis identifikacinį ženklą pagal integruotos administravimo ir kontrolės sistemos numatytą sklypų ženklinimo tvarką, numatytą Komisijos reglamento (EB) Nr. 1782/2003 18 ir 20 straipsniuose bei Reglamento (EB) Nr. 796/2004 6 straipsnyje ( 5 );

8) bendroji pagalbos paraiška – tai paraiška pagalbai, numatytai Reglamento (EB) Nr. 1782/2003 22 straipsnyje bei Reglamento (EB) Nr. 796/2004 12 ir 14 straipsniuose, gauti;

9) galutinis sausųjų pašarų partijos gavėjas – tai paskutinis asmuo, gavęs pašarų partiją tokio pavidalo, kokio ji buvo išgabenta iš perdirbimo įmonės, tam, kad perdirbtų sausuosius pašarus arba juos panaudotų gyvuliams šerti.

3 straipsnis

Produktai, už kuriuos gali būti suteikta pagalba

Pagal šį reglamentą pagalba, numatyta Reglamento (EB) Nr. 1786/2003 4 straipsnyje, gali būti suteikta už sausuosius pašarus, atitinkančius, be minėto reglamento 9 straipsnyje nurodytų reikalavimų, gyvulių pašarų pateikimo į rinką reikalavimus, kurie nemaišyti arba mišinių pavidalu išvežami iš perdirbimo įmonės, arba, jei jie negali būti saugomi įmonės teritorijoje, iš kitos saugojimo vietos, kurioje pakankamai užtikrinama, kad ten saugomi pašarai galės būti patikrinti, ir kuri buvo iš anksto patvirtinta kompetentingos institucijos.

Teisė į pagalbą suteikiama tik už produktus, pagamintus išdžiovinus pašarus, pagamintus žemės ūkio paskirties sklypuose pagal Reglamento (EB) Nr. 1782/2003 51 straipsnį.

▼B

4 straipsnis

Apribojimai

Reglamento (EB) Nr. 1786/2003 4 straipsnyje numatyta pagalba negali būti suteikta už pašarus, kurie yra išauginti sklypuose, už kuriuos yra teikiama pagalba, numatyta Reglamento 1782/2003 IV antraštinėje dalyje.

Tačiau sklypams, kuriems yra taikoma pagalba už sėklas, numatyta Reglamento (EB) Nr. 1782/2003 IV antraštinės dalies 9 skyriuje, teisė gauti pagalbą už sausųjų pašarų perdirbimą yra ribojama tik tiems pašariniams augalams, nuo kurių buvo surinktos sėklos.

Kita vertus, sklypams, kuriems yra taikomos išmokos už apsėtus plotus, numatytos Reglamento (EB) Nr. 1782/2003 IV antraštinės dalies 10 skyriuje, jei visas jų plotas buvo ariamas ir apsėtas kultūromis pagal vietines sąlygas, gali būti taikoma sausųjų pašarų perdirbimo pagalba.







2 SKYRIUS

PERDIRBIMO ĮMONĖS IR DŽIOVINTI IR (ARBA) SMULKINTI SKIRTŲ PAŠARŲ PIRKĖJAI

5 straipsnis

Perdirbimo įmonių patvirtinimas

Kad perdirbimo įmonė būtų patvirtinta taip, kaip numatyta 2 straipsnio 2 punkte, ji:

a) pateikia kompetentingai institucijai tokius dokumentus: i) perdirbimo įmonės teritorijos planą, nurodydama, iš kur įvežami pašarai perdirbimui ir kur išvežami sausieji pašarai, kur sandėliuojami perdirbimui skirti produktai ir galutinė produkcija ir kur yra produkcijos perdirbimo įrenginiai; ▼M4 ii) technikos įrenginių, naudojamų galutiniam produktui pagaminti laikantis drėgnumo ir mažiausio baltymų kiekio, nustatytų Reglamento (EB) Nr. 1786/2003 9 straipsnyje, reikalavimų, ypač dirbtinio džiovinimo įrenginių, smulkinimo įrenginių, nurodant garinimo valandinį pajėgumą, veikimo temperatūrą ir svorio matavimo įrenginių, aprašą; ▼B iii) sąrašą priedų, naudojamų prieš arba po dehidratacijos proceso, taip pat kitų produktų, naudojamų gamyboje ar galutiniuose produktuose, sąrašą; iv) 12 straipsnyje numatytos atsargų apskaitos knygų pavyzdžius;

b) pateikia kompetentingai institucijai savo aktualias atsargų ir finansų apskaitas;

c) palengvina patikrinimo procedūras;

d) turi atitikti Reglamente (EB) Nr. 1786/2003 ir šiame reglamente nustatytas sąlygas.

Jei pasikeičia vienas ar keli pateiktų dokumentų, numatytų pirmosios pastraipos a punkte, elementai, perdirbimo įmonė per dešimt dienų praneša apie tai kompetentingai institucijai, kad gautų patvirtinimo patvirtinimą.

6 straipsnis

Džiovinti ir (arba) smulkinti skirtų pašarų pirkėjų patvirtinimas

Džiovinti ir (arba) smulkinti skirtų pašarų pirkėjas, kad gautų patvirtinimą, numatytą 2 straipsnio 3 punkte:

a) tvarko šių produktų apskaitą, kurioje atsispindi bent jau dienos pirkimai ir pardavimai, nurodomas kiekvienos partijos kiekis, sutartis, sudaryta su produktą pateikusiu gamintoju ir tam tikrais atvejais perdirbimo įmonė, kuriai skirtas produktas;

b) pateikia kompetentingai institucijai aktualias savo atsargų ir finansų apskaitas;

c) palengvina tikrinimo procedūras.

▼M4 —————

▼B

7 straipsnis

Patvirtinimo suteikimas ir atšaukimas

Kad būtų patvirtinti taip, kaip numatyta 2 straipsnio 2 ir 3 punktuose, suinteresuoti asmenys pateikia prašymus prieš prekybos metų pradžią.

Patvirtinimus suteikia kompetentinga valstybės narės institucija prieš kiekvienų prekybos metų pradžią. Išimtiniais atvejais, prekybos metams jau prasidėjus, kompetentinga institucija gali suteikti laikinąjį patvirtinimą ne ilgesniam kaip dviejų mėnesių laikotarpiui. Tokiu atveju laikoma, kad įmonė yra patvirtinta iki galutinio kompetentingos institucijos patvirtinimo suteikimo.

Nepaisant 30 straipsnio, jei pirkėjas neatitinka vieno ar kelių 5 ir 6 straipsnyje numatytų reikalavimų, kompetentinga institucija atšaukia patvirtinimą, nebent perdirbimo įmonė arba džiovinti ir (arba) smulkinti skirtų pašarų pirkėjas padaro tai, kas yra būtina, kad jis atitiktų reikalavimus per terminą, nustatytą atsižvelgiant į problemos sunkumą.

▼M4 —————

▼B

9 straipsnis

Produktų įvežimo ir išvežimo reikalavimai

Prieš įveždama į įmonės teritoriją kitus, ne džiovinimui ir (arba) smulkinimui skirtus, pašarus, kurie bus naudojami mišiniams gaminti, perdirbimo įmonė praneša apie tai atitinkamos valstybės narės kompetentingai institucijai ir patikslina, kokius produktus ir kokį jų kiekį įveža.

Jei įvežami pašarai buvo džiovinti ir (arba) smulkinti kitoje perdirbimo įmonėje, įmonė papildomai praneša kompetentingai institucijai apie produktų kilmę ir paskirtį. Šiuo atveju įvežimas turi būti kompetentingos institucijos kontroliuojamas ir atitikti jos nustatytas sąlygas.

▼M1

Sausieji pašarai, išvežti iš perdirbimo įmonės, gali būti į ją sugrąžinti tik tam, kad būtų atlikta nauja įpakavimo operacija, atliekama kompetentingai institucijai kontroliuojant ir kuri vykdoma jos nustatytomis sąlygomis.

▼B

Pagal šį straipsnį į perdirbimo įmonės teritoriją įvežti ar grąžinti produktai negali būti saugomi su šios įmonės džiovintais ir smulkintais pašarais. Jie turi atsispindėti įmonės sąskaityboje pagal 12 straipsnio 1 dalį.

10 straipsnis

Svėrimas, bandinių ėmimas ir sausųjų pašarų analizė

1. Reglamento (EB) Nr. 1786/2003 13 straipsnio 2 dalyje numatytus bandinius ima ir sausuosius pašarus sveria perdirbimo įmonė, kai sausieji pašarai išvežami iš įmonės.

Tačiau, jei perdirbimo įmonėje sausieji pašarai yra maišomi, sausieji pašarai yra sveriami ir jų bandiniai imami prieš maišant.

Jei sausieji pašarai maišomi prieš džiovinimą arba jo metu, bandiniai imami po džiovinimo; prie šio bandinio pridedamas paaiškinimas, kad tai yra mišinys, ir nurodoma priedo rūšis, jo pavadinimas, bendro azoto kiekio ir sausos medžiagos santykis, taip pat jo kiekis galutinio produkto sudėtyje.

2. Kompetentinga institucija gali pareikalauti, kad iki sausųjų pašarų išvežimo iš įmonės arba jų maišymo likus ne mažiau kaip dviem darbo dienoms, perdirbimo įmonė jai praneštų apie datas ir kiekius, kad ši galėtų atlikti būtinus patikrinimus.

Kiekvienais prekybos metais kompetentinga institucija periodiškai sveria ir ima bandinius iš ne mažiau kaip 5 % iš įmonės išvežamų sausųjų pašarų ir iš ne mažiau kaip 5 % sumaišytų sausųjų pašarų.

3. ►M4 Drėgmės ir žalio baltymo kiekis, numatytas Reglamento (EB) Nr. 1786/2003 9 straipsnyje, nustatomas kiekvienoje partijoje imant vieną ėminį iš 110 tonų išvežamų sausųjų pašarų arba įmonėje sumaišytų sausųjų pašarų partijos pagal Komisijos direktyvose 76/371/EEB ( 6 ), 71/393/EEB ( 7 ) ir 72/199/EEB ( 8 ) nustatytą metodą. ◄

Jei išvežamos arba maišomos kelios partijos, kurių kokybė – rūšinė sudėtis, drėgmės ir baltymo kiekis – yra vienoda ir kurių bendras svoris yra ne daugiau kaip 110 tonų, iš kiekvienos partijos imamas vienas bandinys. Tačiau tiriamas tipinis šių bandinių mišinys.

11 straipsnis

Pašarų svėrimas ir dehidratavimui skirtų pašarų drėgmės matavimas

▼M4

1. Perdirbimo įmonės, nuolat sverdamos joms perdirbti pateiktus pašarus, nustato tikslius džiovinti ir (arba) smulkinti skirtų pašarų kiekius.

▼B

2. Nuolatinio svėrimo reikalavimas netaikomas, jei tam tikros įmonės gamyba neviršija 1 000 tonų per metus ir jei ši įmonė pateikia kompetentingai institucijai pakankamą įrodymą, kad negali naudotis viešajam naudojimui skirtomis svarstyklėmis, esančiomis penkių kilometrų spindulio atstumu. Tokiu atveju pateiktos produkcijos kiekis nustatomas pagal bet kurį kitą iš anksto kompetentingos institucijos patvirtintą metodą.

3. Perdirbimo įmonė dehidratavimui skirtų pašarų vidutinį drėgmės kiekį nustato palygindama perdirbimui skirtų pašarų kiekį ir gautą sausųjų pašarų kiekį.

4. Prieš kiekvieno ketvirčio pirmojo mėnesio pabaigą perdirbimo įmonės pateikia kompetentingai institucijai duomenis apie 3 straipsnyje aptartą dehidratuoti skirtų pašarų, kuriuos ji perdirbo, vidutinį drėgmės kiekį, užfiksuotą per praėjusį ketvirtį.

▼M5

12 straipsnis

Perdirbimo įmonių atsargų apskaita

1. Tarybos reglamento (EB) Nr. 1234/2007 ( 9 ) 86 straipsnio 1 dalyje numatyta pagalba skiriama tik toms įmonėms, kuriose perdirbami to reglamento I priedo IV dalyje išvardyti produktai ir kurios atitinka šias sąlygas:

a) tvarko atsargų apskaitos dokumentus, kuriuose nurodyta bent ši informacija: i) žaliųjų pašarų kiekis ir, kai reikia, perdirbtų saulėje džiovintų pašarų kiekis; tačiau tokie kiekiai gali būti apskaičiuojami pagal šiais pašarais apsėtus plotus, kai tai reikalinga dėl ypatingų aplinkybių, susijusių su įmone; ii) pagamintų sausųjų pašarų kiekis ir iš perdirbėjo įmonės išvežamas kiekis, nurodant kokybę;

b) pateikia visus kitus patvirtinamuosius dokumentus, kurių reikia nustatant, ar teisė gauti pagalbą yra pagrįsta.

2. 1 dalyje nurodytų perdirbimo įmonių atsargų apskaitos dokumentai yra tvarkomi kartu su finansų apskaita ir pagal juos kasdien galima nustatyti:

a) kiekvieną kartą įvežamų dehidratuoti ir (arba) smulkinti skirtų produktų kiekį, taip pat: i) jų įvežimo datą; ii) jų kiekį; iii) Reglamento (EB) Nr. 1234/2003 I priedo IV dalyje nurodytą(-as) dehidratuoti skirtų pašarų ir, kai reikia, saulėje džiovintų pašarų rūšį arba rūšis; iv) dehidratuoti skirtų pašarų drėgmę; v) šio reglamento 14 arba 15 straipsniuose numatytą sutartį ir (arba) pristatymo deklaraciją;

b) pagamintos produkcijos kiekį ir visų gamybos procese panaudotų priedų kiekį;

c) išvežamos produkcijos kiekį, kiekvienos partijos atveju nurodant išvežimo datą, užfiksuotus drėgmės ir baltymų kiekius;

d) sausųjų pašarų kiekį, už kurį perdirbimo įmonei jau buvo skirta pagalba ir kuris buvo įvežtas arba pakartotinai įvežtas į įmonės teritoriją;

e) kiekvienų prekybos metų pabaigoje sandėlyje likusį sausųjų pašarų kiekį;

f) produktus, kurie buvo sumaišyti su įmonėje džiovintais ir (arba) smulkintais sausaisiais pašarais, nurodant jų rūšį, pavadinimą, bendro azoto kiekio ir sausosios medžiagos santykį, taip pat jų kiekį galutiniame produkte.

3. Kiekvienos Reglamento (EB) Nr. 1234/2007 I priedo IV dalyje nurodytos sausųjų pašarų kategorijos atsargų apskaitą perdirbimo įmonės tvarko atskirai.

4. Jei perdirbimo įmonė be sausųjų pašarų dehidratuoja arba perdirba ir kitus produktus, tokias dehidratavimo ar perdirbimo operacijas apskaitos dokumentuose ji nurodo atskirai.

▼B

13 straipsnis

Atsargų apskaitą patvirtinantys dokumentai

1. Perdirbimo įmonės kompetentingos institucijos prašymu jai pateikia šiuos būtinus dokumentus:

a) leidžiančius nustatyti įmonės gamybinį pajėgumą;

b) nurodančius kuro atsargas, esančias įmonėje gamybos pradžioje ir pabaigoje;

c) kuro pirkimo sąskaitas ir suvartotą elektros energiją pagal skaitiklio rodmenis per gamybos laikotarpį;

d) nurodančius džiovintuvų, o jei perdirbami saulėje džiovinti pašarai, ir smulkintuvų darbo valandų skaičių;

e) visą suvartotos energijos balansą pagal I priedą;

f) sutartis ir (arba) pristatymo deklaracijas.

2. Be 1 dalyje nurodytų dokumentų, savo produkciją parduodančios perdirbimo įmonės kompetentingos institucijos prašymu pateikia jai džiovinti ir (arba) smulkinti pirktų pašarų pirkimo sąskaitas, taip pat sausųjų pašarų pardavimo sąskaitas, būtinai nurodydamos parduotų produktų kiekį ir sudėtį bei pirkėjo pavardę ir adresą.

Be 1 dalyje nurodytų dokumentų, įmonės, perdirbančios savo narių pagamintus produktus ir teikiančios jiems sausuosius pašarus, pateikia kompetentingai institucijai išvežimo orderį ar kitą kompetentingai institucijai priimtiną dokumentą, būtinai nurodydamos pristatyto produkto kiekį ir sudėtį, taip pat gavėjų pavardes.

Be 1 dalyje nurodytų dokumentų, įmonės, perdirbančios ūkininkų pristatytus pašarus ir pristatančios pagamintą produkciją tiems patiems ūkininkams, pateikia kompetentingai institucijai perdirbimo išlaidų sąskaitas, būtinai nurodydamos pagamintų sausųjų pašarų kiekį ir sudėtį, taip pat ūkininko pavardę.







3 SKYRIUS

SUTARTYS IR PRISTATYMO DEKLARACIJOS

▼M5

14 straipsnis

Sutartys

1. Kiekvienoje Reglamento (EB) Nr. 1234/2007 86 straipsnio 1 dalies a ir c punktuose nurodytoje sutartyje visų pirma turi būti nurodyta:

a) kaina, mokėtina žaliųjų pašarų arba, jei reikia, saulėje džiovontų pašarų augintojui;

b) plotas, kuriame išaugintas derlius turi būti pristatytas perdirbėjui;

c) pristatymo ir mokėjimo sąlygos;

d) sutarties šalių vardai, pavardės ir adresai;

e) sutarties sudarymo data;

f) prekybos metai, kuriems sudaryta sutartis;

g) perdirbtinų pašarų rūšis arba rūšys ir numatomas perdirbti kiekis;

h) sklypo(-ų), kuriame(-iuose) auginami perdirbti skirti pašarai, identifikacinis ženklas ir nuoroda į bendrąją paraišką pagalbai gauti, kurioje nurodyti šie sklypai pagal Reglamento (EB) Nr. 796/2004 14 straipsnio 1 dalį, ir, jei sutartis buvo sudaryta ar pristatymo deklaracija įgyvendinta prieš pateikiant bendrąją paraišką pagalbai gauti, įsipareigojimas nurodyti tuos sklypus bendrojoje paraiškoje pagalbai gauti.

2. Jei perdirbimo įmonė vykdo Reglamento (EB) Nr. 1234/2007 86 straipsnio 1 dalies a punkte nurodytą specialaus užsakymo sutartį dėl pašarų perdirbimo, sudarytą su nepriklausomu gamintoju arba vienu ar keliais iš savo narių, sutartyje taip pat nurodoma:

a) pristatytinas galutinis produktas;

b) gamintojo išlaidos.

▼B

15 straipsnis

Pristatymo deklaracijos

1. Jei perdirbimo įmonė perdirba savo produkciją arba grupė perdirba savo narių produkciją, pateikiama pristatymo deklaracija, kurioje nurodama bent jau ši informacija:

a) pristatymo data arba, jei produkcija bus pristatoma jau pateikus kompetentingai institucijai deklaraciją, orientacinė data;

b) pašarų, kurie jau gauti arba kurie bus gauti, kiekis;

c) perdirbtinų pašarų rūšis arba rūšys;

d) prireikus grupės nario, kuris pristato produkciją, pavardė ir adresas;

e) sklypo arba sklypų, kuriuose buvo auginami perdirbtini pašarai, su nuoroda į paraišką pagalbai už plotą gauti, kurioje buvo nurodyti šie sklypai pagal Reglamento (EB) Nr. 796/2004 14 straipsnio 1 dalį, ir, jei sutartis buvo sudaryta ar pristatymo deklaracija įgyvendinta prieš pateikiant paraišką pagalbai už plotą gauti, įsipareigojimas nurodyti šiuos sklypus paraiškoje pagalbai už plotą gauti, identifikacinis ženklas.

2. Jei įmonė gauna atsargas iš patvirtinto pirkėjo, pateikiama pristatymo deklaracija, kurioje nurodama bent jau ši informacija:

a) patvirtintas pirkėjas;

b) pristatymo data arba, jei produkcija bus pristatoma jau pateikus kompetentingai institucijai deklaraciją, orientacinė data;

c) pašarų, kurie jau gauti arba kurie bus gauti, kiekis, suskirstytas pagal sutartis, sudarytas tarp pirkėjų ir pardavėjų, nurodant sutartis;

d) perdirbtinų pašarų rūšis arba rūšys;

e) sklypo arba sklypų, kuriuose buvo auginami perdirbtini pašarai, su nuoroda į paraišką pagalbai už plotą gauti, kurioje buvo nurodyti šie sklypai pagal Reglamento (EB) Nr. 796/2004 14 straipsnio 1 dalį, ir, jei sutartis buvo sudaryta ar pristatymo deklaracija įgyvendinta prieš pateikiant paraišką pagalbai už plotą gauti, įsipareigojimas nurodyti šiuos sklypus paraiškoje pagalbai už plotą gauti, identifikacinis ženklas.

16 straipsnis

Sutarties arba deklaracijos data

Sutartys ir pristatymo deklaracijos, numatytos 14 ir 15 straipsniuose, sudaromos raštu ne vėliau kaip likus dviem darbo dienoms iki pristatymo datos.

Tačiau valstybės narės gali numatyti nuo dviejų iki aštuonių darbo dienų terminą iki pristatymo datos.

17 straipsnis

Teiktina informacija

Perdirbimo įmonės bei džiovintų ir (arba) smulkintų pašarų pirkėjai perduoda kompetentingai institucijai praėjusį mėnesį sudarytų sutarčių ir pristatymo deklaracijų bendrą sąrašą.

Sąraše būtinai nurodoma:

a) sutartį su perdirbimo įmone arba patvirtintu pirkėju sudaręs asmuo arba pristatymą deklaruojantis asmuo, jei įmonė perdirba savo produkciją arba grupė perdirba vieno iš savo narių produkciją;

b) sutarties arba pristatymo deklaracijos sudarymo data;

c) žemės ūkio sklypų identifikacinis ženklas;

d) paraiška pagalbai už plotą gauti.

Kompetentinga institucija gali paprašyti, kad sąrašas būtų pateiktas elektroniniu būdu.







4 SKYRIUS

PARAIŠKOS PAGALBAI GAUTI IR PAGALBOS MOKĖJIMAS

18 straipsnis

Paraiškos pagalbai gauti pateikimas

1. Kad gautų Reglamento (EB) Nr. 1786/2003 4 straipsnyje numatytą pagalbą, perdirbimo įmonė vėliausiai per 45 dienas nuo to mėnesio, kurį sausieji pašarai buvo išvežti iš įmonės, pabaigos turi pateikti paraišką pagalbai gauti.

2. Išskyrus force majeure ar nepaprastąsias aplinkybes:

a) pasibaigus paraiškų pateikimo terminui, numatytam 1 dalyje, paraiškoje prašomos pagalbos, į kurią įmonė turi teisę, suma už kiekvieną darbo dieną sumažinama 1 %;

b) kai vėluojama daugiau kaip 25 dienas, paraiškos nepriimamos.

3. Paraiškos pagalbai gauti konkrečiais prekybos metais negali būti pateiktos vėliau kaip balandžio 15 d., tiems prekybos metams pasibaigus, išskyrus force majeure ar nepaprastąsias aplinkybes.

19 straipsnis

Paraiškų turinys

1. Paraiškose pagalbai gauti būtinai nurodoma ši informacija:

a) pareiškėjo pavardė, vardas, adresas ir parašas;

b) kiekiai, kurių atžvilgiu pildoma paraiška pagalbai gauti, pagal partijas;

c) kiekvieno kiekio išvežimo iš įmonės data;

d) nuoroda į tai, jog, remiantis 10 straipsnio 3 dalimi, išvežant iš įmonės buvo paimti kiekvienos partijos bandiniai, ir visa informacija, reikalinga atpažinti šiuos bandinius;

e) nuoroda į kiekvienoje partijoje galintį būti priedų kiekį, nurodant jų rūšį, pavadinimą, bendro azoto kiekio ir sausosios medžiagos santykį, taip pat jų kiekį galutinio produkto sudėtyje;

f) jei yra mišinys, nuoroda į kiekvienos įmonės sausųjų pašarų partijos žalio baltymo kiekį, esantį mišinyje, nustačius priedų bendrą azoto kiekį.

2. Pagalba perdirbimo įmonei teikiama tik už jos džiovintus ir (arba) smulkintus sausuosius pašarus, atėmus visus priedus.

20 straipsnis

Avansas

1. Norėdamas gauti Reglamento (EB) Nr. 1786/2003 7 straipsnio 1 dalyje numatytą avansą, asmuo, pateikdamas paraišką dėl pagalbos, kartu pateikia patvirtinimą, kad jam teikiama garantija, numatyta tame reglamente.

2. Valstybės narės imasi būtinų priemonių, kad per 90 dienų nuo paraiškos pateikimo patikrintų teisę į pagalbą.

21 straipsnis

Galutinė pagalbos suma

1. Pagal Reglamento (EB) Nr. 1786/2003 18 straipsnio 2 dalyje numatytą procedūrą Komisija nustato galutinį pagalbos dydį, numatytą to paties reglamento 4 straipsnio 2 dalyje. Ši suma apskaičiuojama remiantis valstybių narių pateikta informacija pagal šio reglamento 33 straipsnio 1 dalies antrąją pastraipą.

2. Jei vėliau viena arba kelios valstybės narės, atlikusios patikrinimus, pateikia informaciją pagal 33 straipsnio 1 dalies antrąją pastraipą, vėliau ją motyvuotai pakeičia taip, kad pagalbos suma padidėja, į šią vėliau pateiktą informaciją atsižvelgiama tik tuo atveju, jei pagalbos dydis, apskaičiuotas remiantis pirmiau pateikta informacija, nebuvo pasiektas. Tokiu atveju pagalba už sausuosius pašarus, už kuriuos nebuvo suteikta pagalba, bus suteikta kitais prekybos metais.

3. Reglamento (EB) Nr. 1786/2003 7 straipsnio 3 dalyje numatytas likutis išmokamas per 60 dienų nuo tos dienos, kurią Komisija Europos Sąjungos oficialiajame leidinyje paskelbia atitinkamų prekybos metų galutinę pagalbos sumą.

▼M2 —————

▼B







5 SKYRIUS

PATIKRINIMAI

▼M5

22a straipsnis

Tikrinimo sistemos

1. Valstybės narės įdiegia tikrinimo sistemas, skirtas patikrinti, ar kiekviena perdirbimo įmonė laikosi šių reikalavimų:

a) Reglamento (EB) Nr. 1234/2007 1, 3, 86–89 straipsniuose ir šio reglamento 12 ir 14 straipsniuose išdėstytų sąlygų;

b) paraiškose pagalbai gauti nurodytas kiekis atitinka minimalios kokybės sausųjų pašarų kiekį, išvežamą iš perdirbimo įmonės.

2. Sausieji pašarai sveriami ir jų mėginiai imami juos išvežant iš perdirbimo įmonės.

3. Prieš priimdamos nuostatas, skirtas 1 daliai taikyti, valstybės narės apie jas praneša Komisijai.

▼B

23 straipsnis

Bendrieji patikrinimo principai

1. Administraciniai patikrinimai ir patikrinimai vietoje, numatyti šiame reglamente, atliekami taip, kad būtų veiksmingai patikrinta, ar yra laikomasi pagalbos teikimo sąlygų.

2. Prašymai pagalbai gauti yra atmetami, jei perdirbimo įmonė trukdo atlikti patikrinimus vietoje.

24 straipsnis

Administraciniai patikrinimai

1. Administraciniais patikrinimais, ypač kryžminiais, siekiama nustatyti pažeidimus.

Kompetentingos institucijos atlieka sutartyse ir (arba) deklaracijose nurodytų ir gamintojų paraiškose pagalbai už plotą gauti deklaruotų žemės ūkio paskirties sklypų kryžminius patikrinimus, kad pagalba nebūtų suteikta nepagrįstai.

2. Pranešus apie kryžminių patikrinimų metu nustatytus pažeidimus, pradedama atitinkama administracinė procedūra ir tam tikrais atvejais patikrinimas vietoje.

25 straipsnis

Patikrinimai vietoje

1. Patikrinimai vietoje atliekami netikėtai. Tačiau apie planuojamą patikrinimą gali būti pranešama, padarant tai prieš mažiausią būtiną laiką ir jei patikrinimo tikslas nenukentės. Apie planuojamą patikrinimą gali būti pranešama ne anksčiau kaip prieš 48 valandas, išskyrus atvejus, kai ankstesnis pranešimas yra pagrįstas.

2. Tam tikrais atvejais šiame reglamente numatyti patikrinimai vietoje gali būti atliekami kartu su kitais patikrinimais, numatytais Bendrijos teisės aktuose.

3. Jei per patikrinimus vietoje tam tikrame regione ar tam tikroje perdirbimo įmonėje nustatoma didelių pažeidimų, einamaisiais metais ir kitais metais kompetentinga institucija atlieka daugiau ir platesnių šių įmonių patikrinimų, kuriuos skiria mažesnis laiko tarpas.

4. Valstybės narės nustato patikrinimo bandinio pasirinkimo kriterijus. Jei bandinio patikrinimo metu nustatoma pažeidimų, bandinio dydis ir bazė išplečiami.

26 straipsnis

Perdirbimo įmonių patikrinimai vietoje

▼M4

1. Mažiausiai kartą per prekybos metus kompetentingos institucijos tikrina visų perdirbimo įmonių atsargų apskaitą, numatytą 12 straipsnyje, ypač atsargų ir finansų apskaitų ryšį, įskaitant banko išrašus ir susijusias sąskaitas.

▼B

2. Kompetentingos institucijos atlieka atsitiktinius perdirbimo įmonės atsargų apskaitos dokumentų patikrinimus.

Tačiau naujai patvirtintose įmonėse tikrinamos visos pirmaisiais jų darbo metais pateiktos paraiškos.

27 straipsnis

Kiti patikrinimai vietoje

1. Kompetentingos institucijos periodiškai atlieka papildomus žaliavų tiekėjų ir asmenų, kuriems buvo pristatyti sausieji pašarai, patikrinimus.

Tikrinama:

a) mažiausiai 5 % partijų, dėl kurių buvo teikiama paraiška pagalbai gauti, siekiant patikrinti produkcijos kelią iki galutinio gavėjo;

b) mažiausiai 5 % sutarčių arba pristatymo deklaracijų, siekiant patikrinti sklypą, kuriame buvo auginami perdirbimo įmonėms pateikti produktai.

2. Nedelsiant tikrinamas paraiškas kompetentinga institucija atrenka pagal rizikos analizę, ypač atsižvelgiama į:

a) prašomos pagalbos dydį;

b) pasikeitimus, palyginti su ankstesniais metais;

c) ankstesniais metais atliktų patikrinimų duomenis;

d) kitus veiksnius, kuriuos turi apibrėžti valstybė narė.

Kiekvienais metais kompetentinga institucija įvertina ankstesnių metų rizikos analizės veiksnių efektyvumą.

3. Kompetentinga institucija išsaugo informaciją, dėl kurios buvo priimtas sprendimas atlikti ūkininko patikrinimą vietoje. Inspektorius, kuris turi atlikti vietos patikrinimą, deramai supažindinamas su šia informacija.

28 straipsnis

Patikrinimų ataskaitos

▼M4

1. Teikiama kiekvieno atlikto patikrinimo vietoje ataskaita ir patikslinami įvairūs patikrinimo aspektai, ypač tikrinti dokumentai ir registrai.

▼B

2. Patikrintas asmuo gali pasirašyti ataskaitą ir pridėti savo pastabas. Jam įteikiama ataskaitos kopija.







6 SKYRIUS

PAGALBOS APRIBOJIMAI IR TEISĖS GAUTI PAGALBĄ NETEKIMAS

29 straipsnis

Pagalbos apribojimai ir teisės gauti pagalbą netekimas, kai perdirbimo įmonė deklaruoja didesnį už faktiškai iš įmonės išvežtą sausųjų pašarų kiekį

Kai tikrinant nustatoma, kad vienoje arba keliose paraiškose pagalbai gauti nurodytas sausųjų pašarų kiekis yra didesnis už numatytą 3 straipsnyje, taikomos tokios taisyklės:

a) jei nustatytas skirtumas iš įmonės faktiškai išvežtą kiekį neviršija 20 %, teikiamos pagalbos suma apskaičiuojama pagal faktiškai išvežtą kiekį, sumažintą dviem nustatytais skirtumais;

b) jei nustatytas skirtumas iš įmonės faktiškai išvežtą kiekį viršija 20 %, pagalba neteikiama;

c) jei nustatytas skirtumas iš įmonės faktiškai išvežtą kiekį neviršija 20 %, bet toks pažeidimas jau buvo konstatuotas tais pačiais prekybos metais, pagalba neteikiama;

d) jei nustatytas skirtumas iš įmonės faktiškai išvežtą kiekį viršija 50 % arba jei nustatytas skirtumas iš įmonės faktiškai išvežtą kiekį viršija daugiau kaip 20 % ir mažiau kaip 50 % ir pažeidimas jau buvo konstatuotas tais pačiais prekybos metais, jokia pagalba šiais prekybos metais neteikiama.

Kitais prekybos metais pagalbos programa tokiam kiekiui, kuris nurodytas atmestoje paraiškoje, netaikoma.

Jei pirmojoje pastraipoje numatytus pažeidimus perdirbimo įmonė padaro tyčia, kitais prekybos metais ji netenka teisės gauti pagalbą.

30 straipsnis

Pagalbos apribojimai ir teisės gauti pagalbą netekimas, perdirbimo įmonėms ir patvirtintiems pirkėjams pažeidus tam tikras patvirtinimo sąlygas

Jei nustatoma, kad atsargų apskaita neatitinka 12 straipsnyje numatytų sąlygų ar kad negali būti nustatytas ryšys tarp finansų apskaitos ir patvirtinančių dokumentų, nepriklausomai nuo pagalbos apribojimų ir teisės į pagalbą netekimo, numatytų 29 straipsnyje, pagalba, teikiama perdirbimo įmonei einamaisiais prekybos metais, sumažinama nuo 10 % iki 30 %, atsižvelgus į pažeidimų svarbą.

Jei po pirmo pažeidimo nustatymo per dvejus metus padaromi tokie patys pažeidimai, kompetentinga institucija panaikina perdirbimo įmonės patvirtinimą mažiausiai vieniems ir daugiausia trejiems prekybos metams.







7 SKYRIUS

BENDROSIOS NUOSTATOS

31 straipsnis

Force majeure ir nepaprastosios aplinkybės

Apie force majeure arba nepaprastąsias aplinkybes kompetentingai institucijai pranešama ir ją įtikinantys įrodymai pateikiami raštu per 10 dienų nuo tos dienos, kai perdirbimo įmonės atsakingas asmuo gali tai padaryti.

32 straipsnis

Papildomos priemonės ir valstybių narių bendradarbiavimas

1. Valstybės narės imasi visų papildomų priemonių, kurios yra būtinos deramai įgyvendinti bendrą sausųjų pašarų rinkos organizavimą, ir bendradarbiauja tarpusavyje, atlikdamos šiame reglamente numatytus patikrinimus. Valstybės narės gali taikyti, be šiame reglamente numatytų pagalbos apribojimo ir teisės gauti pagalbą netekimo, ir kitas nacionalines sankcijas perdirbimo įmonių ar kitų prekyboje dalyvaujančių asmenų, ūkininkų ir pirkėjų, prašančių pagalbos, atžvilgiu, kad būtų užtikrintai laikomasi pagalbos suteikimo sąlygų.

2. Valstybės narės bendradarbiauja tarpusavyje, kad užtikrintų patikrinimų efektyvumą bei patikrintų pateiktų dokumentų tikrumą ir (arba) įsitikintų duomenų tikslumu.

33 straipsnis

Valstybių narių pranešimai Komisijai

1. Kiekvieno ketvirčio pradžioje valstybės narės informuoja Komisiją apie ankstesnį ketvirtį pateiktose paraiškose Reglamento (EB) Nr. 1786/2003 4 straipsnyje numatytai pagalbai gauti nurodytus sausųjų pašarų kiekius, suskirstytus pagal mėnesius, kada šie kiekiai buvo išvežti iš įmonės. ►M1 Į perduodamus duomenis neįtraukiami šio reglamento 34 ir 34a straipsniuose nurodyti kiekiai. ◄

Ne vėliau kaip kiekvienų metų gegužės 31 d. valstybės narės informuoja Komisiją apie sausųjų pašarų kiekius, kurių atžvilgiu teisė gauti pagalbą buvo pripažinta ankstesniais prekybos metais. ►M1 Kai kalbama apie 2005–2006 ir 2006–2007 prekybos metus, į šiuos kiekius neįskaičiuojami 34 ir 34a straipsniuose nurodyti kiekiai. Ne vėliau kaip iki 2006 m. gegužės 31 d. valstybės narės taip pat praneša Komisijai apie perdirbimo įmonėse laikomus sausųjų pašarų atsargų iki 2006 m. kovo 31 d. kiekius, už kuriuos pagal 34a straipsnio nuostatas buvo pateiktos paraiškos Reglamento (EB) Nr. 1786/2003 4 straipsnyje numatytai pagalbai gauti už 2005–2006 prekybos metus 2006–2007 prekybos metais, ir tam tikrais atvejais – Reglamento (EB) Nr. 1782/2003 71 straipsnio 2 dalies antroje pastraipoje numatytai pagalbai gauti. ◄

Informacija, numatyta pirmojoje ir antrojoje pastraipose, suskirstoma pagal 2 straipsnio 1 punkte numatytas kategorijas. Šia informacija Komisija naudojasi, nustatydama, ar buvo laikomasi didžiausio garantuoto kiekio.

2. Valstybės narės informuoja Komisiją:

a) ne vėliau kaip kiekvienų metų balandžio 30 d. apie perdirbimo įmonėse tų metų kovo 31 d. laikomų sausųjų pašarų apytiksliai apskaičiuotas atsargas;

b) ne vėliau kaip 2005 m. balandžio 30 d. apie perdirbimo įmonėse 2005 m. kovo 31 d. laikomų sausųjų pašarų atsargas, kurioms taikomos 34 straipsnio nuostatos;

c) ne vėliau kaip kiekvienų metų gegužės 31 d. apie naujų patvirtinimų, panaikintų patvirtinimų ir laikinų patvirtinimų skaičius ankstesniais prekybos metais;

d) apie patikrinimų, atliktų pagal 23–28 straipsnius, pagalbos sumažinimų ir teisės gauti pagalbą atėmimo pagal 29, 30 ir 31 straipsnius statistiką ankstesniais prekybos metais pagal III priedą;

▼M5

e) ne vėliau kaip kiekvienų metų gegužės 31 d. – apie ankstesniais prekybos metais gaminant dehidratuotus pašarus sunaudotą energiją pagal šio reglamento I priedą, taip pat apie ankstesniais prekybos metais įvykusius plotų, kuriuose auginti perdirbti skirti ankštiniai ir kiti žalieji pašarai, kaip nurodyta Reglamento (EB) Nr. 1234/2007 86 straipsnio 1 dalyje, pokyčius pagal šio reglamento II priedą;

▼B

f) per mėnesį nuo kiekvieno pusmečio pabaigos, apie dehidratuoti skirtų pašarų vidutinį drėgmės kiekį, nustatytą per ankstesnį pusmetį ir perdirbimo įmonių pateiktą pagal 11 straipsnio 4 dalį;

g) ne vėliau kaip iki 2005 m. gegužės 1 d. – apie priemones, kurių imtasi siekiant įgyvendinti Reglamentą (EB) Nr. 1786/2003 ir šį reglamentą, ypač apie nacionalines sankcijas, numatytas šio reglamento 30 straipsnyje.







8 SKYRIUS

LAIKINOSIOS IR BAIGIAMOSIOS NUOSTATOS

34 straipsnis

2005 m. kovo 31 d. atsargos

1. Už sausuosius pašarus, pagamintus 2004–2005 prekybos metais ir neišvežtus iš perdirbimo įmonės ar kitos šio reglamento 3 straipsnio a punkte numatytos sandėliavimo vietos iki 2005 m. kovo 31 d., Reglamento (EB) Nr. 603/95 3 straipsnyje numatyta pagalba gali būti suteikta 2005–2006 prekybos metais, su sąlyga, kad:

a) laikomasi šio reglamento 3 straipsnio sąlygų;

b) produkcijos išvežimas iš įmonės yra kontroliuojamas kompetentingos institucijos pagal šio reglamento 10 ir 11 straipsniuose numatytas sąlygas;

c) yra įskaičiuoti į 2004–2005 prekybos metais valstybėms narėms suteiktus garantuotus kiekius;

d) jie buvo deklaruoti ir patvirtinti 2004–2005 prekybos metais.

2. Kompetentingos valstybių narių institucijos imasi visų priemonių, kurios yra būtinos užtikrinti 1 dalies nuostatų laikymąsi.

▼M1

34a straipsnis

Atsargos iki 2006 m. kovo 31 d.

▼M3

1. Nukrypstant nuo šio reglamento 18 straipsnio 3 dalies, už sausųjų pašarų, pagamintų 2005–2006 prekybos metais ir neišvežtų iš perdirbimo įmonės ar kitos šio reglamento 3 straipsnio a punkte numatytos sandėliavimo vietos, 2006 m. kovo 31 d. turimas atsargas gali būti teikiama Reglamento (EB) Nr. 1786/2003 4 straipsnyje numatyta pagalba už 2005–2006 prekybos metus, kaip ir Reglamento (EB) Nr. 1782/2003 71 straipsnio 2 dalies antroje pastraipoje numatyta pagalba, jei tai taikytina, su sąlyga, kad:

a) laikomasi šio reglamento 3 straipsnio sąlygų;

b) produkcijos išvežimą iš perdirbimo įmonės 2006–2007 prekybos metais kontroliuoja kompetentinga institucija pagal šio reglamento 10 ir 11 straipsniuose numatytas sąlygas;

c) atsargos yra įskaičiuotos į 2005–2006 prekybos metais atitinkamoms valstybėms narėms suteiktus garantuotus kiekius;

d) atsargos buvo deklaruotos ir patvirtintos 2005–2006 prekybos metais.

▼M1

2. Kompetentingos valstybių narių institucijos priima visas reikalingas priemones, užtikrinančias, kad būtų laikomasi 1 dalies nuostatų.

▼M3

3. Nepažeidžiant 20 straipsnio 2 dalyje numatyto 90 dienų laikotarpio, per kurį turi būti patikrinta gavėjo teisė į pagalbą, galima pagalba išmokama tokiomis sąlygomis:

a) Reglamento (EB) Nr. 1786/2003 4 straipsnyje numatyta pagalba yra išmokama perdirbimo įmonėms per trisdešimt darbo dienų nuo mokėjimo agentūros sprendimo dėl mokėjimo priėmimo;

b) Reglamento (EB) Nr. 1782/2003 71 straipsnio 2 dalyje numatyta pagalba yra išmokama šio reglamento 35 straipsnio 3 dalies antroje pastraipoje numatytu laikotarpiu.

▼M1

35 straipsnis

Papildomas pereinamasis laikotarpis

1. Valstybės narės, taikančios papildomą pereinamąjį laikotarpį pagal Reglamento (EB) Nr. 1782/2003 71 straipsnį, perveda perdirbimo įmonėms gamintojams išmokėtinas pagalbos, numatytos Reglamento (EB) Nr. 1782/2003 71 straipsnio 2 dalies antroje pastraipoje, lėšas remdamosi pagalbos skyrimo 2005–2006 prekybos metais reikalavimus atitinkančiais kiekiais.

Šios pagalbos dydis nustatomas remiantis kiekiais, už kuriuos gali būti skiriama pagalba, ir neviršijant Reglamento (EB) Nr. 118/2005 IV priede nurodytos didžiausios biudžeto ribos ( 10 ).

Kiekiai, už kuriuos gali būti skiriama pagalba, yra visi kiekiai, už kuriuos 2005–2006 prekybos metais gali būti skiriama Reglamento (EB) Nr. 1786/2003 4 straipsnyje numatyta pagalba, ir visi 2005–2006 prekybos metais pagaminti kiekiai, už kuriuos pagal 34a straipsnio nuostatas buvo pateiktos paraiškos minėtai pagalbai gauti už 2005–2006 prekybos metus 2006–2007 prekybos metais, ir tam tikrais atvejais – Reglamento (EB) Nr. 1782/2003 71 straipsnio 2 dalies antroje pastraipoje numatytai pagalbai gauti. Į šiuos kiekius, už kuriuos gali būti skiriama pagalba, neįskaičiuojami 34 straipsnyje nurodyti kiekiai.

2. Jei perdirbimo įmonė gauna pašarus iš kitos valstybės narės, gamintojui išmokėtina pagalba, numatyta Reglamento (EB) Nr. 1782/2003 71 straipsnio 2 dalies antroje pastraipoje, perdirbimo įmonei bus suteikta tik tada, jei gamintojas yra valstybėje narėje, kuri taiko papildomą pereinamąjį laikotarpį.

3. Reglamento (EB) Nr. 1782/2003 71 straipsnio 2 dalies antroje pastraipoje numatytos pagalbos dydis nustatomas pagal Reglamento (EB) Nr. 1786/2003 18 straipsnio 2 dalyje nustatytą tvarką.

Pagalbos lėšos išmokamos perdirbimo įmonėms per trisdešimt darbo dienų nuo tos dienos, kurią Komisija paskelbia sumas Europos Sąjungos oficialiajame leidinyje. Pinigai už kiekius, kurie po šios paskelbimo datos patvirtinami atitinkančiais pagalbos skyrimo reikalavimus, išmokami per trisdešimt darbo dienų nuo to patvirtinimo dienos.

Gavusios pagalbos lėšas iš valstybių narių, perdirbimo įmonės perveda pinigus gamintojams per penkiolika darbo dienų.

▼B

36 straipsnis

Nuostata dėl 2004–2005 prekybos metų

Reglamentas (EB) Nr. 785/95 panaikinamas.

Tačiau jo nuostatos dėl 2004–2005 prekybos metais galiojančios pagalbos programos taikomos tol, kol bus galutinai apmokėtos tų prekybos metų sąskaitos.

37 straipsnis

Įsigaliojimas

Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

Jis taikomas nuo 2005 m. balandžio 1 d.

Šis reglamentas yra privalomas visas ir tiesiogiai taikomas visose valstybėse narėse.

▼M1









I PRIEDAS







Sausųjų pašarų gamybai sunaudotos energijos suvestinė Dalykas Mato vienetas Kiekis a Dehidratuotų pašarų gamyba dehidratuotų pašarų tona b Vidutinė drėgmė įvežant į įmonę % c Vidutinė drėgmė išvežant iš įmonės % d Vidutinė į džiovyklą įeinančio oro temperatūra Celsijaus laipsnis ▼M4 e1 Vidutinės tipinės sąnaudos Megadžauliai/dehidratuotų pašarų kg e2 Vienai vandens tonai išgarinti sunaudota energija Megadžauliai/išgarinto vandens kg ▼M1 Užpildyti kiekvienai naudojamo kuro rūšiai (1): Kuro rūšis: f Tipinis vidutinis šilumingumas megadžauliai/kuro tona g Sunaudotas kiekis kuro tona h Pagamintas energijos kiekis megadžauliai (1) Dujos, anglys, lignitas, mazutas, biomasė ir kt.

▼B









II PRIEDAS







Plotų, skirtų ankštiniams ir kitiems žaliesiems pašarams, įvertinimas Kodai cronos-eurostat Žalieji pašarai Plotas 1 000 hektarų a 2611 + 2670 a = b + c Žalieji pašarai, auginami ariamosiose žemėse, tarp jų: b 2611 b) vienmečiai pašarai (pašariniai kukurūzai ir kt.) c 2670 c) daugiamečiai pašarai (dobilai, liucerna, laikini laukai ir ganyklos) d 2672 tarp jų liucerna e 0002 Nuolatinių laukų ir ganyklų bendras plotas









III PRIEDAS

A. Patikrinimų statistika, tikrinami asmenys







A. Perdirbimo įmonių patvirtinimai: A.1. Prekybos metams patvirtintų įmonių skaičius A.2. Naujų patvirtinimų skaičius A.3. Atšauktų patvirtinimų skaičius A.4. Iš kurių atšaukta mažiau nei vieneriems prekybos matams A.5. Iš kurių atšaukta prekybos metams ar daugiau B. Džiovinti ir (arba) smulkinti skirtų pašarų pirkėjas B.1. Džiovinti ir (arba) smulkinti skirtų pašarų pirkėjų, patvirtintų prekybos metams, skaičius B.2. Naujų patvirtinimų skaičius B.3. Atšauktų patvirtinimų skaičius B.4. Iš kurių atšaukta mažiau nei vieneriems prekybos matams B.5. Iš kurių atšaukta prekybos metams ar daugiau C. Sutartys C.1. Sutarčių skaičius C.2. Ūkininkų, su kuriais sudarytos sutartys, skaičius C.3. Žemės ūkio sklypų, įtrauktų į sutartis, skaičius C.4. Sutarčių apimamas plotas (ha) D. Pristatymo deklaracijos D.1. Pristatymo deklaracijų skaičius D.2. Ūkininkų, su kuriais sudarytos deklaracijos, skaičius D.3. Žemės ūkio sklypų, įtrauktų į deklaracijas, skaičius D.4. Deklaruojamas plotas (ha) E. Pateiktos paraiškos E.1. Pateiktų paraiškų skaičius E.2. Partijų skaičius E.3. Perdirbtos produkcijos kiekis E.4. Išvežta produkcija (dėl kurios teikiamos paraiškos pagalbai gauti)

B. Patikrinimų statistika, patikrinimų skaičius ir rezultatai







A. Sutartyse ir paraiškose pagalbai už plotą gauti deklaruotų plotų patikrinimas Ūkininkų skaičius Sutarčių skaičius Sklypų skaičius Plotas Deklaruota neišvežta produkcija Nacionalinės sankcijos (32 str.) A.1. Administraciniai patikrinimai: A.1.1. Atvejis, kai tą patį plotą deklaruoja vienas ar keli paraišką pateikę asmenys A.1.2. Atvejis, kai yra neatitikimų tarp sutarties (arba pristatymo deklaracijos ) ir paraiškos pagalbai už plotą gauti A.2. Deklaruotų plotų patikrinimai vietoje: A.2.1. Patikrinimų vietoje skaičius A.2.2. Atvejis, kai nenustatyta neatitikimų A.2.3. Atvejis, kai deklaruota daugiau A.2.4. Atvejis, kai deklaruota mažiau A.2.5. Atvejis, kai deklaruota kitokia kultūra A.2.6. Kiti pažeidimai







B. Džiovinti ir (arba) smulkinti skirtų pašarų pirkėjų patikrinimai Pirkėjų skaičius Sutarčių skaičius B.1. Patikrinimų vietoje skaičius B.2. Atvejis, kai nenustatyta neatitikimų B.3. Atvejai, kai nustatyta pažeidimų atsargų apskaitoje B.4. Kiti pažeidimai







C. Perdirbimo įmonių patikrinimai Įmonių skaičius Paraiškų skaičius Partijų skaičius Išvežtų sausųjų pašarų kiekis Sausųjų pašarų mišinių skaičius C.1. Administraciniai patikrinimai: C.1.1. Pavėluotos paraiškos, kai vėluojama mažiau kaip 25 d. C.1.2. Pavėluotos paraiškos, kai vėluojama daugiau kaip 25 d. C.1.3. Pažeidimas, kai iš anksto nepranešama apie išvežimą C.1.4. Drėgmės ir (arba) baltymų kiekio reikalavimų, nesilaikymas C.1.5. Kiti nustatyti pažeidimai C.2. Perdirbimo įmonių patikrinimai vietoje C.2.1. Patikrinimų vietoje skaičius C.2.2. Paimtų bandinių skaičius (10 str. 2 d.) C.2.3. Pažeidimas, kai iš anksto nepranešama apie išvežimą C.2.4. Drėgmės ir (arba) baltymų kiekio reikalavimų nesilaikymas C.2.5. Svorio nustatymo pažeidimai C.2.6. Atsargų ir finansų apskaitos neatitikimas C.2.7. Kiti atsargų apskaitos pažeidimai C.2.8. Kiti nustatyti pažeidimai C.3. Pritaikytos sankcijos (29 str.): C.3.1. Mažesnis arba lygus 20 % (29 str. a) skirtumas C.3.2. Pakartotinai nustatomas mažesnis arba lygus 20 % (29 str. b) skirtumas C.3.3. Skirtumas didesnis kaip 20 % ir mažesnis arba lygus 50 % (29 str. b) C.3.4. Pakartotinai nustatomas skirtumas daugiau kaip 20 % ir mažiau kaip 50 % (29 str. d) C.3.5. Didesnis 50 % skirtumas (29 str. d) C.3.6. Tyčinis pažeidimas (29 str. 3 dalis) C.3.7. Piniginės sankcijos nuo 10 % iki 30 % (30 str.)







D. Produktų kelio patikrinimai (27 str. 1 d.) Partijų skaičius Išvežtų sausųjų pašarų kiekis Sausųjų pašarų mišinių skaičius D.1. Patikrinimas, ar tikrai pašarai buvo pirkti džiovinimui ar smulkinimui (pristatymas ir mokėjimas) D.2. Patikrinimas, ar tikrai (priėmimas ir mokėjimas) sausieji pašarai buvo išvežti pirmajam tarpininkui („pardavimo įmonei“) D.3. Patikrinimas, ar tikrai (priėmimas ir mokėjimas) sausieji pašarai buvo išvežti galutiniam gavėjui